Eläinrääkkäystä
Eläinrääkkäystä. Viime markkinoilla kuuluvat muutamat tuntemattomat markkinamiehet niin pahasti rääkänneen hevostaan lähellä Isonsannan luotoa Ruosniemeen vievän maantien varressa, että hevosraukka kaatui ja jäi sinne makaamaan erään ladon luo. Jonkun ajan perästä nousi hevonen kuitenkin jalvoilleen ja silloin toimittivat muutamat jalomieliset ihmiset vanhasta höyrysahasta loppuun rääkätyn eläinraukan pois päiviltään.

Moiset hirviöt, jotka jaloa eläintä noin pitelevät, ansaitsisivat aika rangaistuksen konnamaisesta työstään.

Niinikään kuuluu valituksia siitä, että maantiehiedan vetäjät ylenmäärin rasittavat juhtiaan ajaessaan soraa kaupungin lähellä oleville santakasoille.

Sekin tarvitsisi silmällä pitoa!

[Lähde: Satakunta 11.3.1890 sivu 2]

Anonyymi
Asiatekstit
1890